text: Mand påkørte betjent med motorcrossmaskine
  14 marts 2014 kl. 09.27
  Politiet er på udkig efter en 21-årig mand fra Kolding, der torsdag eftermiddag kørte en politibetjent ned med en motorcrossmaskine. Det skriver dagens.dk.
  En 21-årig mand af anden etnisk baggrund end dansk, bosiddende i Kolding, påkørte torsdag eftermiddag en politibetjent, da politiet forsøgte at stoppe ham på Dyrehavegårdsvej i Kolding.
  Ved 15.30-tiden kørte manden på en motorcrossmaskine på Dyrehavegårdsvej. En patrulje forsøgte at stoppe ham, men manden ville ikke stoppe og påkørte den ene af betjentene, oplyser lokalpolitiet i Kolding, til dagens.dk.
  Politiet kender identiteten på manden, der flygtede fra stedet. Når han bliver anholdt, vil politiet begære ham varetægtsfængslet.
  Betjenten, der blev påkørt, måtte en tur på skadestuen og blev behandlet for blandt andet hudafskrabninger.
  Artiklen i dagens.dk
  